
U   I M E    R E P U B L I K E   H R V A T S K E

R J E Š E N J E


Trgovački sud u Rijeci, po sucu Liljani Ugrin, kao sucu pojedincu, povodom prijedloga Financijske agencije u prethodnom postupku radi utvrđivanja pretpostavki za otvaranje stečajnog postupka nad dužnikom GACKA PROMET društvo s ograničenom odgovornošću za građevinarstvo, trgovinu, ugostiteljstvo i cestovni prijevoz Otočac, Čovići 162/a ( MBS 020021717 – OIB 30161647123 ) dana 24. siječnja 2017.  


r i j e š i o    j e

	
I	Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom GACKA PROMET društvo s ograničenom odgovornošću za građevinarstvo, trgovinu, ugostiteljstvo i cestovni prijevoz Otočac, Čovići 162/a ( MBS 020021717 – OIB 30161647123 ). 

II	Ročište zakazano za dan 31. siječnja 2017. u 9.00 sati se neće održati.
 

Obrazloženje

	Na prijedlog Financijske agencije ovosudnim rješenjem pod poslovnim brojem 7 St-710/2016-3 od 21. listopada 2016. pokrenut je prethodni postupak radi utvrđivanja pretpostavki za otvaranje stečajnog postupka nad dužnikom GACKA PROMET društvo s ograničenom odgovornošću za građevinarstvo, trgovinu, ugostiteljstvo i cestovni prijevoz Otočac, Čovići 162/a ( MBS 020021717 – OIB 30161647123 ).
Tijekom prethodnog postupka dana 16. siječnja 2017.   dužnik je sudu podnio Obrazac BON-2 Podaci o solventnosti dužnika na dan 11. studenog 2017.  
Odredbom članka 128. stavak 9. Stečajnog zakona Stečajnog zakona („Narodne novine” br. 71/15, u daljnjem tekstu SZ ) propisano je da će sud ako završetka prethodnoga postupka dužnik postane sposoban za plaćanje postupak obustaviti.
U navedenom obrascu Financijske agencije od 11. siječnja 2017. ( list 18 spisa ) navedeno je da na računima dužnika ima 6,49 kn,  te da nema nepodmirenih obveza.
Stoga, kako je dužnik do završetka prethodnoga postupka postao sposoban za plaćanje valjalo je na osnovu navedene odredbe članka 128. stavak 9. SZ odlučiti kao u izreci ovog rješenja.

U Rijeci, 24. siječnja 2017.

                                                                                                     Sudac
                                                                                                 Liljana Ugrin 



UPUTA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (članak 19. stavak 1. i 2. SZ). 

